Δήμος Μονεμβασίας - Πολιτισμός

Εορτασμός Αγίων Αποστόλων με παράσταση Παραδοσιακών Χορών
2025-06-29 21:00 (Europe/Athens) | Άγιοι Απόστολοι, Λακωνίας, 23053, Ελλάδα

"Θάλασσες Βατίκων" Έκθεση Ζωγραφικής, Τμ. Ενηλίκων Τέχνη Χρω
2025-06-29 20:00 - 21:30 | Νεάπολη, Τέχνη Χρω
“Θάλασσες Βατίκων” Έκθεση Ζωγραφικής, Τμ. Ενηλίκων

Φεστιβάλ Όστρια - ΔΗΜΗΤΡΗΣ ΜΥΣΤΑΚΙΔΗΣ - Αμέρικα: Ρεμπέτικα της Αμερικής
2025-06-28 21:00 | Καρνάγιο Νεάπολη, Καρνάγιο, Νεάπολη, Λακωνία, 23053, Ελλάδα
Φεστιβάλ Όστρια – ΔΗΜΗΤΡΗΣ ΜΥΣΤΑΚΙΔΗΣ – Αμέρικα: Ρεμπέτικα της Αμερικής.
Στις 28 Ιουνίου, ο Dimitris Mystakidis / Δημήτρης Μυστακίδης, αναβιώνοντας την ξεχασμένη τεχνική της τσιμπητής κιθάρας, θα διασκευάσει ρεμπέτικα τραγούδια που κυκλοφόρησαν και παίχτηκαν ζωντανά μόνο στην Αμερική από Έλληνες μετανάστες και θα δώσει πνοή στο από καιρό αφημένο Καρνάγιο, στη Νεάπολη.

Παραμονή Πέτρου και Παύλου - Γλέντι στην πλατεία του Αγίου Νικολάου Μονεμβασίας
2025-06-28 20:30 | Άγιος Νικόλαος Μονεμβασίας, Άγιος Νικόλαος Μονεμβασίας, Λακωνία, Ελλάδα
Παραμονή Πέτρου και Παύλου “Γλέντι στην πλατεία του χωριού”

Ρεμπέτικη βραδιά με τον Κωστή Κωστάκη και του μαθητές του στον Νερόμυλο
2025-06-27 21:00 | Νερόμυλος, Τάλαντα, Νερόμυλος, Τάλαντα, Λακωνία, Ελλάδα
Ρεμπέτικη βραδιά με τον Κωστή Κωστάκη και του μαθητές του στον Νερόμυλο Ταλάντων

Παρουσίαση παραδοσιακών χορών στα Παπαδιάνικα
2025-06-27 20:30 | Παπαδιάνικα, Παπαδιάνικα
Παρουσίαση παραδοσιακών χορών από το τμήμα ενηλίκων και τα παιδικά τμήματα του Χορευτικού Ομίλου

Έκθεση ζωγραφικής των παιδικών τμημάτων του Πολιτιστικού Συλλόγου Βατίκων
2025-06-27 20:00 - 22:00 | Άιθουσα Πολιστικού Συλλόγου, Νεάπολη, Λεωφόρος Σπάρτης 96, Νεάπολη Λακωνίας, Λακωνίας, 23053
Έκθεση ζωγραφικής των παιδικών τμημάτων ζωγραφικής του Πολιτιστικού Συλλόγου Βατίκων

4ος Διαγωνισμός Μαγειρικής & Ζαχαροπλαστικής
2025-06-27 20:00 | Παπαδιάνικα, Παπαδιάνικα
4ος Διαγωνισμός Μαγειρικής & Ζαχαροπλαστικής στα Παπαδιάνικα

Αθλητική Εκδήλωση - Επίδειξη στα Παπαδιάνικα
2025-06-24 21:00 | Παπαδιάνικα, Παπαδιάνικα
Αθλητική Εκδήλωση – Επίδειξη από τον Αθλητικό Σύλλογο ΟΚΙΝΑΟΥΑ ΚΑΡΑΤΕ, ΖΙΟΥ ΖΙΤΣΟΥ, ΠΑΓΚΡΑΤΙΟΥ “ΤΟ ΥΠΕΡΤΕΛΕΑΤΟΝ”

Ριζίτικα στους Αγίους Αποστόλους
2025-06-24 20:30 | Άγιοι Απόστολοι, Λακωνίας, 23053, Ελλάδα

Αναβίωση εθίμου ριζικών στον Άγιο Νικόλαο Βοιών
2025-06-24 20:00 | Άγιος Νικόλαος Βοιών, Άγιος Νικόλαος, 23053, Ελλάδα

...βγαίνουν απο την στάμνα τα ριζικά ....στα Τάλαντα
2025-06-24 19:00 | Tάλαντα, Τάλαντα, Λακωνίας, Ελλάδα
…βγαίνουν απο την στάμνα τα ριζικά ….τραγουδάκια κλπ.

Έθιμο Άι Γιαννιού στον Άγιο Δημήτριο
2025-06-24 | Άγιος Δημήτριος Μονεμβασίας, Άγιος Δημήτριος, Λακωνία, 23070, Ελλάδα

Παραμονή του Αϊ Γιαννιού του Ριζικάρη, Κάψιμο στεφάνων στον Κάμπο
2025-06-23 21:00 | Κάμπος, Κάμπος, Λακωνία, 23053, Ελλάδα

Μουσικοχορευτική παράσταση αφιέρωμα στην ελληνική παράδοση στις Βελιές
2025-06-23 20:30 | Βελλιές, Βελιές, Λακωνίας, 23070, Ελλάδα
Μουσικοχορευτική παράσταση αφιέρωμα στην ελληνική παράδοση.
Η εκδήλωση πλαισιώνεται από:
– Θεατρικό δρώμενο
– Τα χορευτικά των συλλόγων:
α. Πολιτιστικού συλλόγου Βελιών “Αναγέννηση”
β. Σύλλογος Κυριών και Δεσποινίδων Συκέας
γ. Φιλοπρόοδος Σύλλογος Αγγελώνας
δ. Σύλλογος Σκάλας “Νέοι Ορίζοντες”
– Την παιδική χορωδία του Συλλόγου γονέων και κηδεμόνων Δημοτικού
Μονεμβασιάς

Αναβίωση του εθίμου του Αγίου Γιαννιού του Ριζικάρη στα Τάλαντα
2025-06-23 18:00 | Tάλαντα, Τάλαντα, Λακωνίας, Ελλάδα
Αναβίωση του εθίμου του Αγίου Γιαννιού του Ριζικάρη (ριζικά, φωτιές, κάψιμο στεφανιών κ.λ.π.)

Τα Αρχεία της π. Επιδαύρου Λιμηράς
2025-06-22 19:00 - 20:00, 2025-06-19 10:00 - 13:00, 2025-06-16 18:30 | Μολάοι, Ενοριακό Πνευματικό Κέντρο
Τα Γενικά Αρχεία του Κράτους (Γ.Α.Κ.) Τμήμα Λακωνίας σε συνεργασία με τον Δήμο Μονεμβασίας με αφορμή τη Διεθνή Ημέρα Αρχείων (9 Ιουνίου), σας προσκαλούν σε μια σειρά ανοιχτών δράσεων με θέμα:“Τα Αρχεία της π. Επιδαύρου Λιμηράς”
Πρόγραμμα Δράσεων:
Δευτέρα 16 Ιουνίου 2025 | Ενοριακό Πνευματικό Κέντρο Μολάων | Ώρα: 18.30

Βιωματικό Εργαστήριο με θέμα:

«Βρίσκοντας τους προγόνους μου σε ψηφιακά αρχεία των Γ.Α.Κ. Λακωνίας»

Υλοποίηση: Μαρία Στελλάκου, δ. Υπάλληλος Γ.Α.Κ. Τμήμα Λακωνίας

(Επιθυμητή η κράτηση θέσης / Τηλέφωνο Επικοινωνίας: 2731022884)

Πέμπτη 19 Ιουνίου 2025 | Ενοριακό Πνευματικό Κέντρο Μολάων | Ώρα: 10.00 – 13.00

Εργαστήριο με θέμα:

«Προσεγγίζοντας την ιστορία των Παλαιών Σχολείων των Μολάων, 1850 – 1945»

Υλοποίηση: Ηλέκτρα Πρώιμου, Ταξινόμος Γ.Α.Κ. Τμήμα Λακωνίας

Κυριακή 22 Ιουνίου 2025 | Ενοριακό Πνευματικό Κέντρο Μολάων | Ώρα: 19.00 – 20.00

Ομιλίες με θέμα:

«Στα αναγνωστήρια των Γ.Α.Κ. Λακωνίας…»

Συντονισμός: Μιχάλης Σόβολος, Αρχειονόμος/ Προϊστάμενος Γ.Α.Κ. – Τμήμα Λακωνίας

Ομιλητές:

Σταματίνα Παπαγεωργίου, Εκπαιδευτικός

με θέμα: “Γνωρίζω τον τόπο μου. Η διαμόρφωση της Επιδαύρου Λιμηράς μέσα από διοικητικά έγγραφα και δημοσιεύματα του Τύπου”

Χρήστος Κοντάκος, π. Πρόεδρος της Διεθνούς Ενώσεως Αστυνομικών Ελλάδος

με θέμα: “Συγγράφοντας άρθρο για ένα περιστατικό πειρατείας στη Μονεμβασία, 5 Ιουλίου 1822”

Μαρία Μυλωνά, Ιστορική Ερευνήτρια

με θέμα: “Η κοινωνία της Επιδαύρου Λιμηράς αμέσως μετά την Επανάσταση του 1821 μέσα από τις συμβολαιογραφικές πράξεις των Γ.Α.Κ. Λακωνίας”

Καλοκαιρινός χορός στη Δαιμονιά
2025-06-18 08:00 - 17:00 | Δαιμονιά, Δαιμονιά, Λακωνία, 23053, Ελλάδα

Γιορτή του Πατέρα στο Πακιώτικο!
2025-06-15 20:30 | Πάκια, Πάκια, Λακωνία, 23052, Ελλάδα
Ελάτε να τιμήσουμε τους πατεράδες μας με μια όμορφη βραδιά στην ταβέρνα “Πακιώτικο”, με ζωντανή μουσική από την ορχήστρα του Γιώργου Κόκκορη και τους μαθητές του. Καλή παρέα, φαγητό και μελωδίες για όλους!

Αγωνιστικό Σεμινάριο από τον ΑΣ Οκινάουα Καράτε & Ζίου Ζίτσου Νεάπολης
2025-06-14 | Νεάπολη, ΑΣ Οκινάουα Καράτε & Ζίου Ζίτσου
Αγωνιστικό Σεμινάριο, φιλικοί αγώνες (OPEN MAT) με τη συμμετοχή αθλητών κάτω τών 12 ετών.

Ετήσιος Χορός του Αθλητικού Συλλόγου Εθνικός Βατίκων
2025-06-08 21:00 | Άγιοι Απόστολοι, Λακωνίας, 23053, Ελλάδα
Ετήσιος Χορός με ζωντανή μουσική από τους Ιωάννα Λεγάκη, Κυριάκο Κοντάκο, Κώστα Βεργύρη, Ιρώ Κωνσταντοπούλου, Στρατη Τριανταφυλλόπουλο, Νίκο Σταματάκο και Νίκο Βαρναβέλια .

2o Βατικιώτικο Φεστιβάλ Παραδοσιακών Χορών
2025-06-07 20:30 | Νεάπολη, Νεάπολη, 23053, Ελλάδα
2o Βατικιώτικο Φεστιβάλ Παραδοσιακών Χορών
Συμμετέχουν:
1. Πολιτιστικός Σύλλογος Βατίκων
2. Χορευτικός Όμιλος Σκάλας Λακωνίας
3. Λύκειο Ελληνίδων Καλαμάτας
4. Λαογραφικός Μουσικοχορευτικός Όμιλος “Χόρευμα”
5. ΜΕΣ Αβέρωφ “ο Θετταλός”
Συνοδεύουν μουσικά οι:
Σταυρούλα Δαλιάνη, τραγούδι
Γιώργος Μαρινάκης, βιολί
Νίκος Δαλιάνης, κλαρίνο
Ηλίας Καππάκος, λαούτο
Χρηστός Λυκουρεντζος, κρουστά
Δημήτρης Μπάκος, γκάιντα – τσαμπούνα

Εορτασμός πολιούχου Νεάπολης Αγίας Τριάδος με παρουσίαση παραδοσιακών χορών
2025-06-06 21:00 | Νεάπολη, Νεάπολη, 23053, Ελλάδα
Εορτασμός πολιούχου Νεάπολης Αγίας Τριάδος με παρουσίαση παραδοσιακών χορών των τμημάτων του Πολιτιστικού Συλλόγου Βατίκων

Εκθεση ζωγραφικής των παιδικών τμημάτων ζωγραφικής
2025-06-02 20:00 | Νεάπολη, Νεάπολη, 23053, Ελλάδα

Βατικιώτικος Αγώνας Ζωής 2025
2025-05-10 17:00 - 2025-05-11 13:00 | Νεάπολη, Νεάπολη, 23053, Ελλάδα
Το ΓΕΛ Νεάπολης, το 1ο ΕΠΑΛ Βοιών, το Γυμνάσιο Νεάπολης και το Δημοτικό Σχολείο Νεάπολης σε συνεργασία με το Δήμο Μονεμβασίας διοργανώνουν μια μοναδική δρομική εμπειρία στη Νεάπολη Λακωνίας.
Το Σάββατο 10 και την Κυριακή 11 Μαΐου 2025 θα διεξαχθεί στη Νεάπολη Λακωνίας ο ¨13ος ΒΑΤΙΚΙΩΤΙΚΟΣ ΑΓΩΝΑΣ ΖΩΗΣ¨, σύνθημά μας ¨ΑΓΩΝΑΣ ΖΩΗΣ, ΔΥΝΑΜΗ ΨΥΧΗΣ¨
Η διοργάνωση περιλαμβάνει:

Το Σάββατο 10 Μαΐου 2025:

17:00 Kids Athletics
19:00 Ομιλία Διακεκριμένων Αθλητών
21:00 Pasta Party

και την Κυριακή 11 Μαΐου 2025 δύο δρομικά αγωνίσματα:

Αγώνας 10 km, Ώρα εκκίνησης 09:30.
Οι αθλητές που θα συμμετέχουν στον αγώνα 10 km θα πρέπει να έχουν ολοκληρώσει τον αγώνα τους εντός του χρονικού oρίου των δύο (02) ωρών.
Aγώνας 03 km, Ώρα εκκίνησης 10:30.
Οι αθλητές που θα συμμετέχουν στον αγώνα 03 km θα πρέπει να έχουν ολοκληρώσει τον αγώνα τους εντός του χρονικού oρίου της μίας (01) ώρας.

Η εκκίνηση όλων των αγώνων θα πραγματοποιηθεί μπροστά στην Ακαδημία Εμπορικού Ναυτικού Λακωνίας (παλαιό Γυμνάσιο Νεάπολης).

Οι δρομείς που θα λάβουν μέρος στον αγώνα 10 km, θα καλύψουν μια πιστοποιημένη διαδρομή.
Όροι Συμμετοχής
Δικαίωμα συμμετοχής στον αγώνα 10 km έχουν ενήλικες και παιδιά άνω των 12 ετών.

Δικαίωμα συμμετοχής στον αγώνα 03 km έχουν ενήλικες και παιδιά άνω των 06 ετών ή μικρότερης ηλικίας με συνοδεία κηδεμόνα ή ενήλικα.
Οι ενήλικες δρομείς συμμετέχουν με δική τους αποκλειστική ευθύνη και θα πρέπει να έχουν εξεταστεί από γιατρό πριν από τη συμμετοχή τους.

Οι ανήλικοι δρομείς συμμετέχουν με ευθύνη γονέα ή κηδεμόνα ή ιατρική βεβαίωση.
Έγκυρη θεωρείται η συμμετοχή, εφόσον έχει γίνει η εγγραφή.
Εγγραφή
Τελευταία ημερομηνία εγγραφών θα είναι η Κυριακή 11η Μαΐου 2025, 15 λεπτά πριν την έναρξη του κάθε αγώνα.
Για να γραφτείτε στον αγώνα παρακαλούμε πατήστε στον παρακάτω σύνδεσμό: https://forms.gle/Ra2Dp9EbcYxcQ5cP9
Παραλαβή πακέτου συμμετοχής:
Για την παραλαβή των πακέτων συμμετοχής και για τους δύο αγώνες θα λειτουργήσει γραμματεία στην εκκίνηση του αγώνα.
Ώρες λειτουργίας γραμματείας:
Για τον αγώνα 10 km το Σάββατο 10/05/2025 από ώρα 17:00 έως 19:00 και την Κυριακή 11/05/2025 από ώρα 07:00 έως 09:15 .
Για τον αγώνα 03 km την Κυριακή 11/05/2025 από ώρα 07.00 έως 10:15.
Σταθμός υποστήριξης & τροφοδοσίας αθλητών (10 km)
Σε συγκεκριμένα και οριοθετημένα σημεία της διαδρομής οι δρομείς θα μπορούν να λάβουν τροφοδοσία και υποστήριξη. Στο σημείο αυτό θα υπάρχουν πάγκοι της διοργάνωσης με νερό και χυμούς.
Στον ίδιο χώρο και για όλη την διάρκεια του αγώνα θα υπάρχει ομάδα ιατρών για να προσφέρουν βοήθεια σε όποιον χρειαστεί.
Βραβεύσεις
Στον αγώνα των 10 Km θα βραβευτούν οι τρεις (03) πρώτοι άντρες και οι τρεις (03) πρώτες γυναίκες με κύπελλο.
Όλοι ανεξαιρέτως οι δρομείς θα λάβουν μετάλλιο και αναμνηστικό μπλουζάκι του αγώνα.
Γενικές Διατάξεις
Η διαδρομή 10 km έχει πιστοποίηθεί από τον κο ΠΑΠΟΥΛΙΑ Χρήστο διεθνή πιστοποιητή διαδρομών και οι όποιες επιδόσεις είναι νόμιμες και έγκυρες μιας και η διαδρομή του αγώνα έγινε σε πιστοποιημένη πίστα.
Ο κάθε αθλητής φέρει την υποχρέωση να έχει τον αριθμό συμμετοχής του στο μπροστινό μέρος της μπλούζας του. Ο αριθμός απαγορεύεται να αλλοιωθεί με οποιοδήποτε τρόπο.
Για οποιεσδήποτε ενστάσεις σχετικά με τις επιδόσεις σας ή καταγγελίες θα μπορείτε να τις κάνετε κατά την διάρκεια του αγώνα και μέχρι την απονομή των αγώνων. Οποιαδήποτε καταγγελία πέραν των απονομών των αγώνων θα θεωρείται ως μη γενόμενη.
Στο μέσο της διαδρομής θα υπάρχει ενδιάμεση χρονομέτρηση.
Σε περίπτωση που κάποιος δρομέας παραβεί τους κανόνες των αγώνων ή έχει ανάρμοστη συμπεριφορά προς τους υπόλοιπους δρομείς και τους διοργανωτές, η διοργάνωση φέρει το δικαίωμα να τον αποβάλλει από τον αγώνα!
Ο Αθλητής, μέσω της αποδοχής της δήλωσής καλής υγείας και των όρων συμμετοχής κάτω από την εγγραφή του, αποδέχεται τους ισχύοντες κανονισμούς, σέβεται και υπακούει στις υποδείξεις των διοργανωτών, των υπευθύνων ασφαλείας και των κριτών του αγώνα.
Η διοργάνωση σε συνεργασία με Εθελοντικές Ομάδες θα λάβει όλα τα απαραίτητα μέτρα για την ασφάλεια των αθλητών και την παροχή πρώτων βοηθειών σε περίπτωση που παραστεί ανάγκη.
ΚIDS ATHLETICS
Tο Σάββατο 10 Μαΐου 2025 και ώρα 17:00, οι μικροί μας φίλοι θα έχουν τη δυνατότητα να απολαύσουν το πρόγραμμα Kids Athletics. Το πρόγραμμα αυτό περιλαμβάνει τη γνωριμία και εκμάθηση των αγωνισμάτων του κλασικού αθλητισμού μέσα από αγωνιστικές δραστηριότητες ομαδικού χαρακτήρα σε μορφή παιχνιδιού. Είναι ένα πρόγραμμα που έχει δημιουργήσει η Παγκόσμια Ομοσπονδία Κλασικού Αθλητισμού (IAAF) για να καταστήσει πιο δημοφιλή τα αθλήματα του κλασικού αθλητισμού. Μέσα από τις δραστηριότητες του Kids Athletics, πλαισιωμένες στις ανάγκες των παιδιών, με παιγνιώδη μορφή και με πολλές κοινωνικές προεκτάσεις, αναπτύσσονται πολύπλευρα όλες οι κινητικές και πολλές αγωνιστικές δεξιότητες του κλασικού αθλητισμού.
PASTA PARTY
Το Σαββάτο 10 Μαΐου 2025 στην παραλία της Νεάπολης οι δρομείς θα έχουν τη δυνατότητα να απολαύσουν το PASTA PARTY, ένα γεύμα πλούσιο σε ποσότητα και υδατάνθρακες. Το Pasta Party είναι αγαπημένος θεσμός των δρομέων, φέρνοντας κοντά αθλητές, εθελοντές, συνοδούς και φίλους του αθλητισμού σε ένα κλίμα χαλάρωσης και συναδελφικότητας.
Το προηγούμενο βράδυ, δίνουμε ραντεβού στην παραλία της Νεάπολης και απολαμβάνουμε ένα γεύμα υψηλής ενέργειας με γευστικά ζυμαρικά, απαραίτητα για την παροχή ενέργειας και την προετοιμασία μας πριν από τον αγώνα.
ΕΘΕΛΟΝΤΕΣ
Οι εθελοντές είναι η κινητήρια δύναμη και η ψυχή των αγώνων! Αν είναι η πρώτη φορά που σκέφτεστε να δηλώσετε συμμετοχή, σας προσκαλούμε με χαρά σε μια μοναδική ευκαιρία να ενώσουμε τις δυνάμεις μας για προσφορά.

Τομείς εθελοντικής απασχόλησης: Εγγραφές αθλητών Εκκίνηση και τερματισμός αγώνων (παλαιό γυμνάσιο Νεάπολης)
Υποστήριξη των δρομέων για την τοποθέτηση τους στο σωστό block και διαμόρφωση ανθρώπινων αλυσίδων μεταξύ των blocks λίγο πριν την εκκίνηση. Υποστήριξη των δρομέων σε σημεία ανά τη διαδρομή των αγώνων με διανομή νερών. Υποστήριξη διαδρομής (σημεία αγωνιστικής διαδρομής) Έλεγχος ασφάλειας δρομέων – θεατών στη διαδρομή των αγώνων.
Υποστήριξη και εξυπηρέτηση των δρομέων στους σταθμούς παραλαβής και παράδοσης ρουχισμού. Υποστήριξη και εξυπηρέτηση θεατών.
Εγγραφή εθελοντών αγώνα:
Για να εγγραφείτε στη λίστα εθελοντών παρακαλούμε πατήστε στον παρακάτω σύνδεσμο: https://forms.gle/dUk9x4iWUuB61jsUA
Εγγραφή αθλητών:
Για να γραφτείτε στον αγώνα παρακαλούμε πατήστε στον παρακάτω σύνδεσμό: https://forms.gle/Ra2Dp9EbcYxcQ5cP9
Για οποιεσδήποτε πληροφορίες ή απορίες επικοινωνήστε στα εξής τηλέφωνα:

ΨΑΡΡΑΚΗΣ Παναγιώτης (ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ ΓΕΛ ΝΕΑΠΟΛΗΣ) 6976763434
ΧΟΥΛΗ Μαρία (ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ ΓΥΜΝΑΣΙΟΥ ΝΕΑΠΟΛΗΣ) 6974374217
ΤΖΟΥΒΑΛΗΣ Συμεών (ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ ΔΗΜΟΤΙΚΟΥ ΣΧΟΛΕΙΟΥ ΝΕΑΠΟΛΗΣ) 6956026654
ΓΕΛ ΝΕΑΠΟΛΗΣ: 2734022705

Καθαρά Δευτέρα στην Αγγελώνα
2025-03-03 18:00 | Αγγελώνα, Αγγελώνα, Λακωνία, 23052, Ελλάδα
Αγγελώνα: Μουσική, χορός και σαρακοστιανά εδέσματα γύρω από την παραδοσιακή φουντάρα στην πλατεία της Αγγελώνας. Ώρα έναρξης 6:00μ.μ
Διοργάνωση : Δήμος Μονεμβασίας και Φιλοπρόοδος Σύλλογος Αγγελώνας.

Καθαρά Δευτέρα στην Πλύτρα
2025-03-03 12:00 | Πλύτρα, Πλύτρα, Λακωνία, 23052, Ελλάδα
Μουσική, χορός, σαρακοστιανά εδέσματα και πέταγμα χαρταετού στην παραλία της Πλύτρας.
Οι μικροί μας φίλοι θα έχουν τη χαρά να διασκεδάσουν παίζοντας στα φουσκωτά παιχνίδια που θα στηθούν στο χώρο.
Χοροπηδητό και τσουλήθρα στο ‘’Δάσος του Μόγλη’’ για μεγάλα παιδιά μέχρι 60 ετών!!
Χοροπηδητό στο ‘’Σπιτάκι της χαράς’’ για μικρότερα παιδάκια.
Χοροπηδητό στο ‘’Τραμπολίνο’’ για παιδάκια μέχρι 12 ετών!
Σε κάθε παιχνίδι θα υπάρχει επίβλεψη επιτηρητή.
Στην ‘’πίστα του χορού’’ μικροί και μεγάλοι θα χορέψουν παρέα με την ‘’Λάντα Άντα’’ zumba και μοντέρνα τραγούδια!
Για ακόμη μια φορά οι χαρούμενες ομάδες των παιδιών θα ψάξουν να βρουν τους κρυμμένους γρίφους στο ‘’Κυνήγι θησαυρού’’ με τη συμμετοχή και των χαρούμενων μαμάδων και να κερδίσουν αναμνηστικά δώρα!!
Όμορφα σχεδιάκια από τα πινέλα της ‘’Ζωγραφούλας’’ μας στη γωνιά του face painting θα αποκτήσουν μικροί και μεγάλοι
Ώρα έναρξης 12:00 μ.μ.
Διοργάνωση : Δήμος Μονεμβασίας

Καθαρά Δευτέρα στις Βελιές
2025-03-03 11:00 - 23:00 | Βελλιές, Βελιές, Λακωνίας, 23070, Ελλάδα
Μουσική, χορός, σαρακοστιανά εδέσματα και πέταγμα χαρταετού στην θέση Ξερολιά μεταξύ Βελιών και Αγίου Νικολάου. Ώρα έναρξης 11:00 π.μ.
Διοργάνωση: Δήμος Μονεμβασίας και Εξωραϊστικός –Εκπολιτιστικός Σύλλογος Βελιών «Η ΑΝΑΓΕΝΝΗΣΗ».
